Y.B. PUAN DR SITI MARIAH BINTI MAHMUD: Terima kasih Yang Berhormat Timbalan Speaker saya ingin menjawab dengan ringkas beberapa persoalan dibangkitkan walaupun ada yang tidak ada disini namun untuk pengetahuan semua ya. Yang Berhormat sekalian, Yang Berhormat Sungai Air Tawar telah membangkitkan isu peruntukan program kesihatan mental dan saya ucapkan ribuan terima kasih kerana beliau membangkitkan isu ini terima kasih kepada Yang Berhormat Kampung Tunku kerana telah membetulkan kesilapan fakta yang dikemukakan oleh Yang Berhormat Sungai Air Tawar. Memang betul peruntukan 1 juta diperuntukan untuk program kesihatan mental untuk tahun 2020 sebenarnya kita sudah ada sasaran kerja tahunan
program-program yang kita nak buat tapi dengan kedatangan COVID-19 semasa PKP kita terpaksa ubah sedikit kerana kalua tidak ada sebahgian program kita tidak dapat laksanakan jadi kesihatan mental kita tahu semasa PKP peningkatan panggilan telefon kepada hotline-hotline sebagainya rakyat di dalam keadaan tertekan dan sebagainya. Jadi kita telah Alhamdulillah dapat mengatasi sedikit bagaimana hendak deliver program- program kesihatan mental ini dan kita telah melakukan program interactive kesihatan mental secara atas talian menggunakan medium Facebook ye sebanyak 22 episod.
Untuk makluman semua program ini hanya mengambil dana daripada sejuta iaitu hanya 151,200.00 sahaja untuk 22 program. Jadi saya kira, walaupun semasa live itu tidak ramai yang menonton tetapi ulang siaran ataupun dilihat kemudian mencecah kepada 50 ribu lebih. Jadi kami merasakan bahawa ia adalah pelaburan yang berbaloi kerana ia bersifat ilmu dan kita sebenarnya mendapat sokongan yang baik daripada pakar-pakar psikiatri ye, pakar-pakar psikologi dan juga NGO-NGO kesihatan mental yang kita jemput sebagai ahli-ahli panel. Jadi dalam bulan April puratanya 24,800 penonton kemudian dalam bulan Mei 137, 600 penonton dan pada bulan Jun 122,300 orang kali ditonton jadi makna dia bagi saya ia adalah perbelanjaan yang tidak banyak untuk 22 sesi ini. Jadi seterusnya apabila PKP ini sudah di kira sekarang kita PKPP maka kita sudah boleh buat program-program bersemuka dengan apa ni sasaran-sasaran kita InsyaaAllah akan berbalik SKT kita yang kita rancang awal tahun. Dan pada asalnya program kesihatan mental ini adalah untuk kita meningkatkan lagi kita panggil kemahiran dan pengetahuan atau kita panggil pertugas barisan hadapan frontliner bertemu dengan rakyat termasuk pelajar-pelajar sekolah, pihak universiti, orang awam. Ini akan dilakukan bersama Jabatan Pendidikan dan juga guru-guru Pendidikan Tinggi dan sebagainya untuk kita menyampaikan program-program kesihatan mental ini. Jadi bukan sejuta masih ada lagi duit tu untuk kesihatan mental. Kedua, saya ingin menyentuh tentang cadangan daripada Yang Berhormat Subang Jaya dan Yang Berhormat Kampung Tunku supaya kerajaan mewujudkan dana bantuan guaman kepada golongan tidak berkemampuan untuk mendapat accessibility kepada bantuan guaman. InsyaaAllah ini akan saya bincangkan dan dengan ni walaubagaimanapun ingin saya nyatakan bahawa untuk ibu-ibu tunggal dan ibu-ibu tinggal mereka tidaklah disisihkan untuk program- program KISS, Skim Peduli Sihat, Bantuan Anak Istimewa Selangor dan berbagai-bagai kes negeri Kerajaan Negeri mereka tidak tersisih cuma dalam kes ini yang dibawa Yang Berhormat Subang Jaya dan Yang Berhormat Kampung Tunku adalah dana bantuan guaman jadi setakat kita belum pernah membuat mengadakan dana untuk tujuan ini dan saya kira kami perlu juga membuat pertemuan-pertemuan dengan pihak Yayasan Bantuan Guaman untuk mendapat maklumbalas seterusnya. Seterusnya saya ingin menyentuh sedikit tentang….